Great Falls (Montana)

Great Falls er en by ved Missourielven i Montana, USA. Byen er det administrative sentret for det amerikanske fylket Cascade County i det sentrale Montana på østsiden av Rocky Mountains. Interstate 15 samt U.S. Route 89 og U.S. Route 87 går gjennom byen.

 Byens navn 
miniatyr|Black Eagle-fossen og Black Eagle-demningen i Great Falls, Montana.

Great Falls har fått sitt navn fra fem fosser på en strekning av 29 km langs øvre delen av Missourielvens nedbørsområde. Lewis og Clarks ekspedisjon måtte streve hardt i 31 dager for å forsere området å komme under sin utforskning av Louisiana-kjøpet i 1895-1806 og leting etter en vannvei til Stillehavet. Opprinnelig fantes det fem fosser, Black Eagle Falls, Rainbow Falls, Crooked Falls, Great Falls og Colter Falls, men nå finnes det bare fire da Colter Falls forsvant ved byggingen av Rainbow Dam. Great Falls er med sine 26 meter den høyeste fossen.

To av strekningene hvor ekspedisjonen dro sine båter og utstyr er nå markert og kan finnes i det som kalles Great Falls Portage, et Nasjonalt historisk landområde.

 Historie 
Byen ble grunnlagt i  1883 av Paris Gibson, en entreprenør og politiker, og «jernbanebaronen», James J. Hill. Byen var allerede fra begynnelsen tenkt som en industriby hvor man ville utnytte vannkraften fra fossene på Missourielven. I 1889 startet man byggingen av Black Eagle-dammen og året etter kunne dammen forsyne byen med elektrisitet

Den nye energiforsyningen gjorde at byen kom å utvikle seg til et industrisentrum og i begynnelsen av 1900-tallet var byen en av Montanas største byer. Byen var blant annet kjent for sine fosser, (som har gitt byen dens navn,) men selv artisten Charles Marion Russell hjalp til med å gjøre byen kjent. I 1908 bygde Anaconda Copper Mining Company, det som da var verdens høyeste skorstein. Skorsteinen på smelteverket, var 155 meter høy og på grunn av sin høyde var den en attraksjon.

1940 åpnet USAs flyvåpen en base nær byen som gjorde at den blomstret ytterligere. På slutten av 1900-tallet begynte en nedgangsperiodede for byen og hele området rundt. Folk flyttet, gruveeselskapet la ned smeltverket og det militære begynte å legge ned sin aktivitet. Det gjorde at byen kom til å stagnere både utviklingsmessig og befolkningsmessig.

 Befolkning 
Byen hadde 58 505 innbyggere ved folketellingen i 2010. 90 % av innbyggerne er hvite, 5 % er urinnbyggere (indianere) og resten er av blandet herkomst. Befolkningen i byen er forholdsvis ung. Knapt 17 % av befolkningen er 65 år eller eldre, mens 35 % er under 25 år. Gjennomsnittsalderen ligger på 39 år.
 Klima 
Juli er normalt den varmeste måneden på året med en gjennomsnittstemperatur på ca 27° C. Januar er den kaldeste med en gjennomsnittstemperatur på ca -10°. Den høyeste målte temperaturen var  42° den 25. juli 1933 og den laveste er -45° 15. februar 1936

Den gjennomsnittlige nedbøren ligger på ca 375 mm. Minst nedbør i februar med om lag 12 mm og mest i juni med om lag 64 mm.

 Severdigheter 
miniatyr|Nedlagt stasjonsbygning i Great Falls.
Verdenens største ferskvannkilde Giant Springs ligger ikke langt ifra byen. Mer enn 600 000 m³ vann kommer daglig fra den. Ikke langt ifra kilden ligger Roe River, tidligere kjent som verdenens korteste elv (61 meter) ifølge Guinness rekordbok. Elvene Sun River og Missourielven møtes i Great Falls.

 UFO 
1950 ble det rapportert at to skinnende sølvfargede objekter var sett over byens tomme baseballstadium. En mann tok sitt filmkamera og fanget de flygende gjenstandene på film. Filmen var en av de første som har blitt tatt av en UFO. Hendelsen fikk stor publisitet over hele landet og betraktes som en av de første store UFO-hendelsene i USA. I 2007 valgte Great Falls White Sox å bytte navn til Great Falls Voyagers for å feire dette. Lagets logo består av et grønt romvesen i en flygende tallerken

 Militære
miniatyr|288x288px|Oberst Einar Axel Malmstrom
På 1940-tallet ble det anlagt en militærbase utenfor byen. Fra begynnelsen ble den kalt Great Falls Army Air Base, senere fikk den navnet Great Falls Air Force Base. Den 1. oktober 1955 ble den døpt om til Malmstrom Air Force Base for å hedre oberst Einar Axel Malmstrom (1907–1954). 
Basen har muligheten til å avfyre, overvåke og er den største på den vestlige halvkule. Den dekker et område 60 000 km². Great Falls internasjonale lufthavn er basen til Montana Air National Guards. Den disponerer over C-130 Hercules (C-130H) lastefly med tilhørende støttepersonell.

 Referanser 

 Eksterne lenker 

  Innbyggertall 2010 - 2019 – United States Census Bureau

Kategori:Byer i Cascade County
Kategori:Byer i Montana